सोनभद्र। वर्षों से जनपद में जमे दर्जनों स्वास्थ्य कर्मियों का गैर जनपद स्थानांतरण किया जाएगा। शासन के निर्देश पर स्वास्थ्य विभाग ने कर्मचारियों की सूची बनाई है। इसमें क्लर्क, फार्मासिस्ट, एलटी समेत अन्य स्टाफ शामिल है। वहीं, माना जा रहा है कि वर्षों से तैनात स्वास्थ्यकर्मियों को भौगोलिक स्थिति की जानकारी होेने से मरीजों का इलाज आसानी से होता है। कर्मचारियों का तबादला होते ही स्वास्थ्य व्यवस्था चरमरा जाएगी, नवनियुक्त स्वास्थ्यकर्मियों के लिए ड्यूटी करना चुनौती होगा।